Document ID: 32001L0041

EUROOPA PARLAMENDI JA NÕUKOGU DIREKTIIV 2001/41/EÜ,
19. juuni 2001,
millega kahekümne esimest korda muudetakse direktiivi 76/769/EMÜ liikmesriikide õigus- ja haldusnormide ühtlustamise kohta seoses teatavate ohtlike ainete ja valmististe turustamise ja kasutamise piirangutega seoses ainetega, mis on liigitatud kantserogeenseks, mutageenseks või reproduktiivtoksiliseks
EUROOPA PARLAMENT JA EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 95,
võttes arvesse komisjoni ettepanekut,[1]
võttes arvesse majandus- ja sotsiaalkomitee arvamust,[2]
toimides asutamislepingu artiklis 251 sätestatud korras[3]
ning arvestades järgmist:
(1) Asutamislepingu artikliga 14 on ette nähtud, et seatakse sisse sisepiirideta ala, kus tagatakse kaupade, isikute, teenuste ja kapitali vaba liikumine.
(2) Euroopa Parlament ja nõukogu võtsid 29. märtsil 1996 vastu otsuse 646/96/EÜ, millega võeti vastu tegevuskava vähktõvevastaseks võitluseks rahvatervise valdkonna meetmete raamistikus (1996-2000).[4]
(3) Tervisekaitse ja tarbijaohutuse parandamiseks ei tohiks elanikkonnale müümiseks turustada aineid, mis on liigitatud kantserogeenseks, mutageenseks või reproduktiivtoksiliseks, ega neid aineid sisaldavaid valmistisi.
(4) Euroopa Parlamendi ja nõukogu 20. detsembri 1994. aasta direktiiviga 94/60/EÜ, millega neljateistkümnendat korda muudeti direktiivi 76/769/EMÜ,[5] on direktiivi 76/769/EMÜ I lisa punkte 29, 30 ja 31 käsitleva liite kujul[6] kehtestatud 1. ja 2. kategooria kantserogeenseteks, mutageenseteks või reproduktiivtoksilisteks liigitatud ainete loetelu. Selliseid aineid ega valmistisi ei tohiks turustada elanikkonnale kasutamiseks.
(5) Direktiiviga 94/60/EÜ on ette nähtud, et komisjon esitab Euroopa Parlamendile ja nõukogule selle loetelu laiendamise ettepaneku hiljemalt kuus kuud pärast seda, kui on avaldatud 1. ja 2. kategooria kantserogeenseks, mutageenseks või reproduktiivtoksiliseks liigitatud aineid loetleva nõukogu 27. juuni 1967. aasta direktiivi 67/548/EMÜ (ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta)[7] I lisa kohandamine tehnika arengule.
(6) Komisjoni 5. detsembri 1997. aasta direktiivis 97/69/EÜ, millega kahekümne kolmandat korda kohandati tehnika arengule direktiivi 67/548/EMÜ, täpsemalt selle I lisa, on loetletud üks aine, mis on hiljuti liigitatud 2. kategooria kantserogeeniks, ning komisjoni 18. septembri 1998. aasta direktiivis 98/73/EÜ,[8] millega kahekümne neljandat korda kohandati tehnika arengule direktiivi 67/548/EMÜ,[9] täpsemalt selle lisa, on loetletud üks aine, mis on hiljuti liigitatud 2. kategooria kantserogeeniks, ja üks aine, mis on hiljuti liigitatud 2. kategooria reproduktiivtoksiliseks aineks. Need ained tuleks lisada direktiivi 76/769/EMÜ I lisa punkte 29 ja 31 käsitlevasse liitesse.
(7) Direktiividega 97/69/EÜ ja 98/73/EÜ 2. kategooria kantserogeenide või 2. kategooria reproduktiivtoksiliste ainete hulka lisatud ainetega seotud ohte ja eeliseid on arvesse võetud.
(8) Käesoleva direktiivi kohaldamine ei piira nende ühenduse õigusaktide kohaldamist, milles on sätestatud töötajate kaitse miinimumnõuded, mis sisalduvad nõukogu 12. juuni 1989. aasta direktiivis 89/391/EMÜ töötajate töötervishoiu ja tööohutuse parandamist soodustavate meetmete kehtestamise kohta[10] ning sellel põhinevates üksikdirektiivides, sealhulgas nõukogu 28. juuni 1990. aasta direktiivis 90/394/EMÜ töötajate kaitsmise kohta tööl kantserogeenidega kokkupuutest tulenevate ohtude eest (kuues üksikdirektiiv direktiivi 89/391/EMÜ artikli 16 lõikes 1 määratletud tähenduses),[11]
ON VASTU VÕTNUD KÄESOLEVA DIREKTIIVI:
Artikkel 1
Direktiivi 76/769/EMÜ I lisa liidet muudetakse järgmiselt.
1. Sissejuhatusse lisatakse märkus R järgmise tekstiga:
"Märkus R
Liigitust kantserogeeniks ei ole vaja kohaldada kiudude suhtes, mille pikkuse põhjal kaalutud geomeetriline keskmine läbimõõt vähendatult kahe standardvea võrra on suurem kui 6 m."
2. Käesoleva direktiivi lisas loetletud ained lisatakse punkte 29 ja 31 käsitlevas liites loetletud ainete hulka.
Artikkel 2
1. Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt 18. juulil 2002. Liikmesriigid teatavad sellest viivitamata komisjonile.
Liikmesriigid kohaldavad neid sätteid alates 18. jaanuarist 2003.
2. Kui liikmesriigid need meetmed vastu võtavad, lisavad nad nendesse meetmetesse või nende meetmete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
Artikkel 3
Käesolev direktiiv jõustub selle Euroopa Ühenduste Teatajas avaldamisele järgneval päeval.
Artikkel 4
Käesolev direktiiv on adresseeritud liikmesriikidele.
Luxembourg, 19. juuni 2001

Labels: 0
4
15
20